Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, Klima Aldaketari eta Trantsizio Energetikoari buruzko Foru Lege proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Izquierda-Ezkerra Talde Mistoko parlamentari Marisa de Simón Caballerok, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, hurrengo Osoko Bilkuran ahoz erantzuteko.

Amaitu da Klima Aldaketari eta Trantsizio Energetikoari buruzko Foru Lege aurreproiektuari buruzko parte-hartze prozesua. Uztailaren 19an Gobernu Irekiaren web-orrian prozesu horri buruzko txostena argitaratu zen, herritarrek proposatuta lege proiektuari egin zaizkion aldaketekin.

Gaur, irailak 23, Klimaren Goi-bilera hasiko da, zeinean mundu osoko herrialde ugarik parte hartuko baitu, eta horrek klima aldaketa hedabideen gaurkotasunean eta agenda politikoan kokatu du.

Jardun beharra dago, eztabaidatu eta adostasunetara iristeaz harago. Nafarroan, ibilbide luzea egin da jada klima aldaketaren aurkako borrokan eta ingurumena babestearen arloan. Hori dela-eta, honako galdera hau egiten diogu Gobernuari:

Funtsezko zer hobekuntza egin dira Klima Aldaketari eta Trantsizio Energetikoari buruzko Foru Lege proiektuan herritarren parte-hartzerako prozesuaren ondoren, eta zein egutegi aurreikusten du Gobernuak lege proiektua Parlamentuari aurkez dakion, eztabaidatu eta onesteko?

Iruñean, 2019ko irailaren 23an

Foru parlamentaria: Marisa de Simón Caballero